Jelaskan Rizwan (Azman Zulkiply): dari Senarai watak Ejen Ali dalam bahasa melayu

Rizwan seorang ejen M.A.T.A. yang terhebat. Dia mampu menyamar sebagai orang lain hanya dengan memakai topi yang menutup mata. Sarung tangannya digunakan untuk memengsankan musuh. Dia sering dilihat dengan lolipop di mulutnya, sehingga selalu menggunakan batang lolipop sebagai pukulan terakhirnya. Dia juga telah melatih Ali untuk menjadi seorang ejen apabila prestasi Ali semakin menurun ketika menjalankan misi di bawah jagaan Bakar. Rizwan juga pernah dianggap 'membelot' M.A.T.A apabila dia sengaja melepaskan Dos dari sel tahanan M.A.T.A dan bekerjasama menyerang Bakar, Geetha dan Leon. Bagaimanapun, dia rupanya hanya ingin mendapatkan kebenaran tentang peristiwa lima tahun lepas. Dia kembali ke M.A.T.A. setelah menyelesaikan misinya dalam memusnahkan markas Numeros. Dalam siri ketiga, dia serta Dos bekerjasama untuk mencari Cinco bagi menghalang kumpulan Numeros daripada cubaan sekali lagi mengakses mainframe tersebut dan menyerang agensi M.A.T.A.